**Մորու երկրի գաղտնիքը** (ռուս.՝ Тайна Страны Земляники), 1973 թվականին նկարված խորհրդային մուլտիպլիկացիոն ֆիլմ, որը նկարահանվել է «Կիևնաուչֆիլմ» ստուդիայում։ Ըստ Ռադի Պոլոնսկու համանուն հեքիաթի։

Սյուժե
------

Դենիսկան և նրա ընկերուհի Լարիսկան փախչում են պիոներական պալատից, որպեսզի մորի հավաքեն։ Ճանապարհին ինչ–որ մեկը գողանում է նրանց կողմնացույցը։ Գողին հետապնդելիս նրանք ընկնում են Վայրի մորու աշխարհ, որտեղ ընկերանում են պարծենկոտ Կուզկայի և շողոքորթ Կիվի հետ։ Պարզվում է, որ կողմնացույցը գողացել է Միաբեղը։ Բանսարկու ճանճը Միաբեղին հայտնում է Երկրում օտար մարդկանց հայտնվելու մասին, և խուլիգանները (Միաբեղի զորքը) կապում են պիոներներին և նստեցնում են նրանց մութ փոսում։ Սակայն վերջիններս իրենց հանդեպ լավ տրամադրելով տեղի մի քանի երեխաների, հաղթում են չար Միաբեղին, որը ցանկանում էր բոլոր երեխաներին դարձնել պարծոնկոտ, բանսարկու, շողոքորթ և խուլիգան։ Ընդ որում, Միաբեղն ինքնուրույն չի գործում. նա ունի հանելուկային սև տեր` հրեշը, որը հաճույք է ստանում երեխաների տանջանքներից և ուժ է ստանում իր կուլ տված հատապտուղներից այն պայմանով, որ դրանք ինքը չի հավաքում։

Հայտնվելով տանը` երեխաները փորձում են հասկանալ, թե արդյո՞ք երազում չեն տեսել այս բոլոր արկածները։

Տարբերություններ հեքիաթից
-------------------------

Գրական բնօրինակում երեխաները երեքն էին` Անտոշկան, Լարիսկան և Դենիսկան։ Սակայն մուլտֆիլմի հերոս տղան, չնայած բնավորությամբ նման է Անտոշկային, բայց կոչվել է Դենիսկա` Լարիսկայի հետ հանգի համար։ Տարբերվում է նաև հերոսների տարիքը. գրքում հիշատակվում է, որ Լարիսկան դեռևս պիոներ չէր (այսինքն, հոկտեմբերիկ էր), և համապատասխանաբար, Դենիսկայից և Անտոշկայից փոքր էր։ Մուլտֆիլմում Լարիսկան և Դենիսկան երկուսն էլ ասում են, որ իրենք պիոներներ են, և դատելով արտաքինից, նրանք նույն տարիքին են։

Նկարահանող խումբ
----------------

|  |  |
| --- | --- |
| Սցենարի հեղինակ | Ալլա Գրաչյովա |
| Ռեժիսորներ | Ալլա Գրաչյովա, Կոնստանտին Չիկին |
| Բեմադրող նկարիչներ | Ժաննա Պոկուլիտայա, Տ. Չյորնի |
| Կոմպոզիտոր | Լեոնիդ Վերբիցկի |
| Օպերատոր | Անատոլի Գավրիլով |
| Իգոր Պոգոն |
| Նկարիչ-մուլտիպլիկատորներ | Իվան Դավիդով, Ալեքսանդր Լավրով, Մարկ Դրայցուն, Ալեքսանդր Մազաև, Վալենտին Կուշներյով, Ադոլֆ Պեդան, Ելենա Մալաշենկովա, Միխայիլ Տիտով, Նինա Չուրիլովա, Կոնստանտին Չիկին, Եֆրեմ Պրուժանսկի |
| օգնականներ | Ա. Տիշչենկո, Վ. Ռյաբկինա, Ե. Լուսկո, Յունա Սրեբնիցկայա, Ա. Նազարենկո, Ա. Վոստրեցով, Ս. Տեսլենկո, Ի. Պրավդինա, Ա. Մուխին |
| Դերերը հնչյունավորել են | Լինա Բուդնիկ, Լյուդմիլա Իգնատենկո, Լյուդմիլա Կոզուբ, Վլադիմիր Կորշուն |
| Խմբագիր | Սվետլանա Կուցենկո |
| Տնօրեն | Իվան Մազեպա |

Վերաթողարկում
-------------

Մուլտֆիլմը երկու անգամ պաշտոնապես վերաթողարկել է.

* «Ես սիրում եմ մուլտֆիլմեր-9։ Մորու աշխարհի գաղտնիքը» հավաքածուի մեջ, թողարկվել է VHS ձևաչափով, 2001 թվականին, «ՎիդեոՍերվիս» կոնցերնի կողմից։
* «Երեք պանկ։ Մուլտֆիլմերի հավաքածու» ժողովածոի մեջ, թողարկվել է DVD ձևաչափով, 2006 թվականին, «Մաստեր Թեյփ» ընկերության կողմից։

Ծանոթագրություններ
------------------

1. ↑  «Тайна страны Земляники»։ Культура։ Վերցված է 2012 թ․ մարտի 27 (չաշխատող հղում)
2. ↑  «Я люблю мультфильмы - 9. Тайна страны земляники»։ Վերցված է 2012 թ․ մարտի 27
3. ↑  «Три Панька. Сборник мультфильмов»։ Վերցված է 2012 թ․ մարտի 27

Արտաքին հղումներ
----------------

* Сказка «Таємниця країни суниць»(չաշխատող հղում)
 (ուկր.)
* «Մորու երկրի գաղտնիքը» մուլտֆիլմը «Անիմատոր.ռու» կայքում
* «Тайна страны Земляники»։ Культура։ Վերցված է 2012 թ․ մարտի 27 (չաշխատող հղում)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Animator.ru |

 |